ediacara
Store norske leksikon,Realfag,Geologi,Geologisk tidsregning,Geologiske tidsavsnitt og lag
Ediacara er en periode i geologisk tidsregning, rundt 635 til 541 millioner år tilbake. I denne perioden begynte det å utvikle seg flercellede organismer på Jorden.
Plassering i geologisk tidsregning Perioden ediacaria kommer rett før begynnelsen av perioden kambrium. Ediacara utgjør dermed siste del av eonet proterozoikum og det større tidsavsnittet prekambrium. Hendelser i Jordens og livets historie Under ediacara begynte det å utvikle seg enkle flercellede organismer, den såkalte Ediacara-faunaen, som er bevart som fossile avtrykk bare noen få steder på Jorden. Ediacara tar til ved avslutningen av et tidsavsnitt da det var betydelige nedisinger (istider) på Jorden (slutten på Varangeristiden) og avsluttes ved tidspunktet for den eksplosive fremveksten av skallbærende dyr i kambrium (den kambriske eksplosjonen). Tidligere betegnelse Vendium er en tidligere betegnelse for tiden som i dag kalles ediacarium. Navnet ediacara ble innført i 2004. Les mer i Store norske leksikon geologisk tidsregning Ediacara-faunaen evolusjon fossiler Jorden utviklingslæren